Felgaria

**Felgaria** (Lusice *Felgueiras*) est Lusitana urbs in districtu Portu Cale, in Regione Septemtrione (Lusice *Regiãmo Norte*) et in Subregione Tamăca, in Margaritus (Sancta Eulalia), Varcĕna, Lagares, Varcenella et Maurus (Lusice *Margaride (Santa Eulália), Várzea, Lagares, Varziela e Moure*) inserta. Municipii sedes est cum 115.74 km² areae et cum 58&thinsp;065 incolarum (anno 2011), subdivisum in paroecias viginti. Municipium a Septemtrione municipio Fafe (Lusice *Fafe*), a Boreoriente Celiobriga (Lusice *Celorico de Basto*), ab Austroriente Amarantho, ab Austroccidente Lausata et Boreoccidente Avicella ac Vimaranibus (Lusice *Guimarães*) terminatur.

Sunt duae urbes quas municipium complectitur: Felgaria et Lixa (Lusice *Lixa*).

## Historia 
Prima historica Felgariae referentia in annum 959 regreditur, in Muniadomnae Dias testamento, cum citata est ut Villa Mauri (Lusice *Moure*) identificaretur: "In Felgaria Rubeans villa de Mauri". Nomen Felgaria (Lusice *Felgueiras*) "agrum filicibus tectum, quae, sicca, rubent (rubeans)" significat. Etiam sunt determinativum *rubeans* deberi causae ut hic locus igni carbonizatus esset asserentes. Hoc municipium ad Itinerarium Romanicum Vallis Sausae (Lusice *Rota do Românico do Vale do Sousa*) pertinet.

Sunt historici Felgariam forum e comite Henrico accipere affirmantes. Verumtamen, solum cognitum est Dominis Emmanuelis I forum Iduum Octobrium anni 1514. Nihilominus, iam anno 1220, terra Felgaria parochias viginti et varia coenobia et ecclesias habebat, inter quae notissimum concilii coenobium est Coenobium Palumbarium sive Coenobium Sanctae Mariae Palumbarii (Lusice *Mosteiro de Pombeiro* sive *Mosteiro de Santa Maria de Pombeiro*), Monumentum Nationale Decreto 16-06-1910, DG 136 diei 23 Iunii anni 1910 declaratum. Anno 1855, cum commarca facta esset, Felgaria paroecias duodecim magis assecuta est.

Die 13 Iulii anni 1990, Felgaria ad urbis categoriam elevata est.

## Paroeciae
Concilium Felgaria divisum est in paroecias viginti quae sunt in tabula inferiori:
[thumb|Concilii Felgariae [Parochia (Lusitania)|paroeciae post novam anni 2013 ordinationem administrativam]]

## Demographia 
## Contentio 
Anno 2004, Fatima Felgueiras, Camerae Municipalis praeses, politico gravium proportionum scandalo implicata est. Dum Camerae Municipalis praeses erat, Fatima Felgueiras de corruptione et de pecunia illegaliter suppeditanda locali Factionis Socialisticae sectioni accusata est. Quamquam se innocens professa est et apparenter a bona localium incolarum parte defensa est, Fatima Felgueiras nationalis factionis directionis fiduciam amisit et iudex custodiae iussum securitatis causā nomine eius emisit. Fatima Felgueiras e natione exire et ad Urbem Fluminensem confugere consecuta est. Fatima Felgueiras duas nationalitates habet, Lusitanam (propter ius sanguinis) et Brasiliensem (propter ius soli) et, quamobrem, nunquam a Brasilia traderetur.

Septembri mense anni 2005, Fatima in Portugalliam redit, comprehensa est sed confestim liberata est, iudicium libera exspectans. In comitiis autarchicis die 9 Octobris anni 2005, Fatima Felgueiras municipii praeses intra independentis motus *Sempre Presente* indicem denuo electa est.

In anni 2009 legisferis, Fatima Felgueiras se candidata rursus in motu *Sempre Presente* professa est, unde victa exivit et ei succedit coalitio *Nova Esperança,* orta ex unione PPD/PSD et CDS-PP, ab Ignatio Ribeiro ductā.

## Disportus 
Localis societas pedilusoria per varia decennia Futebol Clube de Felgueiras fuit qua iam transiverunt pedilusores velut Sergius Conceição, Philippus Teixeira, Fernandus Meira et exercitor Georgius Jesus. In praesenti, inter societates repraesentativissimas excellunt Futebol Clube de Felgueiras, inter annos 2011 et 2012 amplius cum 210 athletis formatis, e praescholaribus usque ad iuniores; Futebol Clube de Felgueiras 1932; Futebol Clube da Lixa; et Centro Recreativo Popular População de Barrosas, qui Divisionem Honoris societatis AF Porto participavit.

## Gastronomia 
Notissima gastronomica specialitas in concilio Felgaria placenta spongia Margaritensis (Lusice: *pão de ló de Margaride*) est.

## Coniunctiones cum aliis urbibus 
Felgaria coniunctionis foedera cum aliis urbibus habet, quae sunt secutae:

* 23px|Vexillum Franciae Sancta Maxentia (Francice: *Pont-Sainte-Maxence*), in Esia, in Francia
* 23px|Vexillum Promonturi Viridis Boa Vista, in insula Boa Vista, in Promunturio Viridi
* 23px|Vexillum Brasiliae Sancta Crux Cabraliae Lusice; *Santa Cruz de Cabrália*), in Bahia, in Brasilia
* 23px|Vexillum Lusitaniae Sanctus Ioannes Materiae (Lusice; *São João da Madeira*), in districtu Aviario, in Portugallia
* 23px|Vexillum Promonturi Viridis Sanctus Vincentius (Lusice; *São Vicente*), in insula Sancto Vincentio, in Promunturio Viridi 

## Nexus externi 
;*Generalia*
Camera Municipalis Felgariae

;*Disportus*

Societas pedilusoria FUTEBOL CLUBE FELGUEIRAS

Societas pedilusoria Clube Académico de Felgueiras

;*Cultura*
Grex Laographicus Villae Mazanariae

;*Educatio*
Schola Secundaria Felgariae

;*Communicatio socialis*
Trames televisificus Vale do Sousa TV
Diarium Expresso de Felgueiras
Septimanale Semanário de FelgueirasFelgueiras Magazine 

;*Valetudo*
Centrum Salutis Felgariae
Valetudinarium Augustinus Ribeiro Felgariae

## Notae 
Categoria:Urbes Portugalliae